Lugesin siin mingi päev plika blogi, üsna algusest peale. Nii naljakas oli! Kuidas ma rasedana ikka suht sooda olin, näiteks üks Tauno üleskirjutus:  Kessu tahab, et laualamp kustuks. Kessu puhub lambi suunas ja imestab, miks säästupirn kustuda ei taha.  *  Kessu tahab  internetipanka minna. Kessu paneb pangakaardi ID-kaardi lugejasse ja kirub omaette 5 minutit, et kurat, jälle see lugeja ei tööta. Kessu võtab pangakaardi lugejast välja ja paneb ID-kaardi sisse. Ennäe, töötab!  Ja siis kuidas ma hiljem järjest suureneva titega majandasin ja kuidas see kõik oli ja millal ta miskit tegi ja üleüldse. Näiteks kolmekuuse plika kohta on jällegi Tauno üles tähendanud järgmist:  E on juba paar päeva ppppfpfffppfpptptppffgggffffppppf-itanud. Ehk siis üritab kaashäälikuid laliseda ja ajab suust vahtu välja, kui seda teeb. Muid sümptomeid pole, seega katku pole põhjust kahtlustada ning ilmselt on tegu ppppfpfffppfpptptppffgggffffppppf-ajastu algusega.  Äge on, noh! Praegu absull ei mäleta enam selliseid asju! Muudkui loen ja naeran ja naeran ja naeran!